text: [{"text_idx": "#000001", "text": "Eeci cibalo tacili ca WLC. Eelyo notubelesya zilembedwe aabalembi balaanze lya nkamu, tusimba buyo zyeezyo zyeendelana 100% a Bbaibbele a lusyomo lwesu cino ciindi munkamu ya WLC. Aboobo eezyo zibalo inga zyalanganyigwa kuti nzya nkamu ya WLC. Twakalelekwa kapati amulimo wabalanda ba Yahuwah banjaanji. Pele tatukulwaizyi ndinywe nobeenzuma kutalika kubala zyaalembwa abantu aabo. Eezyo nzibaalemba, twakazigwisya mumalembe eesu nkaambo kanjaanji zililubide akubaa tumpenda. Cintu cuusisya ncakuti tucilangaula mbungano yamilimo iitakwe kampenda. Ikuti konyandidwe nkaambo ka [zibalo/milumbe] iitali ya WLC, kobikkila maanu ku Tusimpi 4:18. Kuteelela kwesu nkwakuti kasimpe Kakwe kalazyokoloka, eelyo mumuni nuuyaa kumwesya munzila yesu. Tulakayandisya kasimpe kwiinda buumi, nkanko tulavwuntauzya kufumbwa nkokakonzya kujanwa."}, {"text_idx": "#000002", "text": "Nkaambo nzi Yahuwah ncaakalengela bantu? Wakatubambila kubeleka mulimo nzi? Kunooli yebo inga kolangila kuti bantu boonse baluukwete kulizeeza, kababandika akubwekelana makani maubauba akataa zyoonse aaya. Pele tacisyi cicitika eeco pe! Mizeezo yabuleya aya cikombelo ili koocindyoli, izwide biyo zintu zimbi. Mbokubede yaaya kweenwa, mbuli kooko Saatani nkwaakayambukizya akataa mukowa wabantu."}, {"text_idx": "#000003", "text": "Alimwi kuti Yahuwah kalaa makanze ncobeni, saa muunzila nzi mbwayoocita makanze Aakwe aayo? Hena kuli luzyibo lumbi ndoyelede kujana kwiinda waawo kuzyiba nkobugama buumi bwako? Oolo luzyibo lumbi akukakatila lulaansi bulemu kweezyekanya aceeci. Ambweni, kuti koyanda belesya ciiyo eeci, kuti ujuzye musalo akataa bantu bali munsimunsi lyako, nokuba mbomuswaangana limwi buzuba abuzuba."}, {"text_idx": "#000004", "text": "Tacigambyi kumvwa kuti umwi walupatipati mu Bbaibbele, ooyo Yahuwah ngwaamba kuti wakali mwaalumi wakali kukkomanisya moyo Wakwe, pele wakatalika kulyaambauzya akulibuzya ncaakali kuponena. Mwami Davida, umwi akataa balombwana balaanguzu kapati mumisela, wakabomba mukwiibaluka nkobwakali kugama buumi bwakwe (abwesu). Kapuweme kulungumana mumweenya uuzwide nyenyezi masiku amwi myaka 3,000 yakainda, mwami wa Isilayeli ooyu wakaambilizya cakukankamuka kanyandindwe nkaambo kaceeco Mulengi wa mulengalenga mupati ncaakatubambila swebo notulibonya aanga tuli bantu batakwe mulimo notukkala anyika nsyoonto boobu:"}, {"text_idx": "#000005", "text": "\u201cEelyo necenka majulu aako, milimo ya minwe yamaanza Aako, mwezi anyenyeezi, eezyo nzyookalenga; ino ngwaanzi muntu ncomwiibaluka Yebo, amwanaa muntu ncomubikkila mizeezo, amwanaa muntu Yebo ncomubambilila? Nekuba boobo wakamucesya ciimo ansi lya bangele, alimwi Webo wakamusamika mushini wa bulemu abwami! Yebo wakamubikka kweendelezya atalaa milimo ya maanza Aako; Yebo wakabikka zintu zyoonse kunsaa.maulu aakwe\u201d (Intembauzyo. 8:3-6)."}, {"text_idx": "#000009", "text": "Pele, mbuli mulembi wa BaHebulayo mbwaakaamba, zilengwa leza tazininga kweendelezyegwa aamuntu mbuli mbukwaakanzidwe. Twakaambilwa kulela zilengwe zyokwa Yahuwah munzila yakuzyeendelezya cabulemu eeyo iiletela masi woonse zileleko. Pele ncobeni, ono zilengwe nzyezitulela (amamvwa alukukwa) akutuzunda (buumi bwesu mbwa kuzyokela mubulongo oomo mutwakazyila). Ino mbubuti Yahushua bumwi buzuba mbwayootupa kuti tukakone Bulelo oobo mbutwaabambilwa, akutalika kulela kabelesya ndiswe kuti tukamugwasye (Daniyele 7:27)? Ha, aayo MAKANZE aakondelezya aayoozuzika MULIMO ookwa Yahuwah! Kasimpe keni kakuti kwiinda muluzyalo lwa Yahuwah tuyookona Bulelo oobu anyika njitwaabambilwa kuzwa kumatalikilo, ooko nkwiindilizya kapati kufwiinsya kaano ka Bbaibbele lyoonse. Mbuli mulembi John Bright mbwaakatondeka cakuteenkela: \u201cIBbaibbele [Cizuminano Cakale a Cipya] ndi bbuku lyomwe. Ikuti twapa bbuku eelyo mutwe wamakani, inga twalulamika kuliita kuti \u2018Ibbuku lya Bulelo bwa Yahuwah Buciboola.\u2019\u201d1"}, {"text_idx": "#000010", "text": "Ikuti twamwantukila kumamanino aakaano kajanwa mu bbuku likondelezya ndyotwiita kuti Bbaibbele, inga twajana kukulwaizyigwa ku mazuba aacizya kumbele eelyo Yahuwah nayoosimpya makanze aakutafwa kwesu tobantu susu: \u201cBulelo bwa nyika bwaba bulelo bwa Mwami a Messiah Wakwe [Yahushua], alimwi uyoolela lyoonse alyoonse\u201d (Ciyubunuzyo 11:15). Alimwi kwaamba basyomi bamisela yoonse, \u201cYebo wakababamba kuba baleli abapaizi kuli Yahuwah wesu, alimwi bayoolela atalaa nyika\u201d (Ciyubunuzyo 5:10)."}, {"text_idx": "#000011", "text": "Aaka kampango kali atalaawa, ncobeni, nkuzuzika ceeco Yahuwah ncaakatondezya mushinshimi Daniyele myaka yiinda 2,500 yakainda, eeco ciguminizya zintu ziyoocitika kumamanino aamusela uuno, eelyo naakasyomezya kuti: \u201cLeza wakujulu uyoosimpa Bulelo butakanyonyoonwi, alimwi oobo Bulelo tabukalekelwi bantu bambi; buyoopwayaula akumaninizya malelo aaya woonse, pele lwalo luyakoongola kukabe kutamani\u201d (Daniyele 2:44). Alimwi oobo bulelo buyooba anyika aano aawo basaante ba Messiah mpobayoolela anguwe mu luyando: \u201c singuzuzyoonse, malelo abupati bwa malelo woonse alaansi lya julu ayoopegwa basaante ba Sijulu. Bulelo bwabo buyooba bulelo buteeli alimwi malelo woonse ayoobanyonena akubateelela\u201d (Daniyele 7:27)."}, {"text_idx": "#000012", "text": "Ooku kukona buumi oobo mbotuyoonjila, kuyooboola kuli ndiswe eelyo Messiah aakuzyokela munguzu abulemu, aciindi eeco walo nayoobusya basyomeka bafwide kuzwa muzyuumbwe zyabo. Eeci cilacitika kutobela ciindi camapenzi aatanabwenwe. Aciindi eeco aaba basyomi bayoosinsimunwa kuzwa mukoona kwabo akutambula buumi butamani (mubwini \u201cmusela wabuumi uuciboola\u201d) mu bulelo bwa Yahuwah. Kkomana mukwesu ulimvwe kuyumayuma mucilengaano ca Bbaibbele eeco citondezya mbociyoocitika eeci:"}, {"text_idx": "#000014", "text": "Aboobo, oolo lubono ndotuyookona, oobu Bulelo bwa Yahuwah oomo motuyoozulilwa bumwi buzuba mumyaka iiboola, mbombubo Bbaibbele mbolitonkomene kwaambilizya kuzwa kumatalikilo kusikila kumamanino. Ooyu mulumbe mubotu kapati (makani mabotu) aa Bulelo buboola oobo Yahushua mbwaakaboola kuzyokwaambilizya myaka 2,000 yakainda (Luuka 4:43; Maako 1:14, atumwi tumpango tunjaanji). Kusyoma mulumbe ooyu azintu zijatikizya Yahushua mbwali Mwami, ncintu cakakulwaizya bantu kubbizyigwa muzina lwakwe, aboobo akufutuka (Milimo 8:12; Milimo 2:38). Kusyoma kuti lubono ndotuyookona oolo luboola anyika mubuleli bwa Yahushua (Messiah Mwami), ncintu ciyandika acecino ciindi kwiinda mukupona buumi bubotu, alufutuko lutamani mumusela uuciboola (Mateyo 13:11-15; Luuka 8:10-12)."}, {"text_idx": "#000015", "text": "Mukubula coolwe, ooyu tuuli mulumbe wakali kwaambilizyigwa akuyiisyigwa kuti nga makani mabotu kwamyaka 2,000 yainda kuzwa nilwakainda lufu lwa Messiah abaapositolo bakwe. Alimwi ncobeni muntu inga taasyoma cintu citaninga mvwidwe. Tiikwakaumwine cakuti limwi kwasinka matwi kuti zi kumakani aamulumbe wa Bulelo ooyu, pele wakaatulwa amulumbe wiimpene wakanjila mucibaka cawo, aboobo catalika kukatazya kuzubulula masimpe aa nkobugama buumi bwa muntu. Eeco cakaatula mulumbe mubotu wa kasimpe, ceelede kutaanguna kupampanunwa, alimwi eeci caambilizya kuvwuntamwida limwi ziyanza zisiminide kapati akataa bantu. Kusikila cacitika eeco, eezyo ziyanza zinikwiimvwi kazisinkilide nzila ya kumvwisyisya akusyoma zintu eezyo zisolweda ku lufutuko akujana ceeco Yahuwah ncaakatulengela kuti tube."}, {"text_idx": "#000016", "text": "Kuleka biyo kuyiisya kuubauba kwamu Bbaibbele kwa bubuke bwa bafu kumamanino aamusela uuno, mbuli ciyanza kuyiisyigwa kuti buumi bwamuntu bucizumanana kuponwa kubusena kumbi kali muzimo uutakwe mubili (bamwi baamba kuti \u201cmuzimo\u201d) mpeenya biyo mbwaafwida muntu. Makani mabotu/Mulumbe wa bulumbu bwesu Mbulelo bwancobeni bwa Yahuwah atalaa nyika"}, {"text_idx": "#000017", "text": "iino bwakaatulwa akubikka mucibaka cabo \u201cbulelo bwakujulu,\u201d eeco ncintu citanamvwidwe abalembi baci Hebulayo. Mubbuku lyamutwe wakuti The Theology of Martin Luther, Paul Althaus utwaambila kuti ooyu sikubambulula lusyomo mumusela wa 16 taakali kuzuminana amuzeezo wakuti mizimo iitajisi mibili iya kujulu aciindi cakufwa:"}, {"text_idx": "#000019", "text": "Althaus lwakwe ulazumina makani aa Luther aakuti: \u201cBulangizi bwa cikombelo citaanzi bwakaimvwi akubuka kuzwa kubafu mu Buzuba Bwamamanino. Ooku kubuka kuzwa kubafu kulacitika ku muntu kutali biyo ku mubili wakwe...Masimpe aakataangunina mu Bbaibbele akaatulwa akubikka mizeezo yabu Giliki aya luzyibo lwamaseseke. Muzeezo wa Cizuminano Cipya wa kubuka kuzwa kubafu uujatikizya muntu woonse mbwabede wakeelede kusiila busena ku muzeezo wa muzimo uutafwi. Kwiimpana akataa ceeci abulangizi bwa Cizuminano Cipya nkupati cinicini\u201d (pp. 413-414)."}, {"text_idx": "#000020", "text": "Kuzwidilila kupiluka ku mulumbe wini wa Bulelo bwa Mangwalo aaci Hebulayo (ooyo mulimo wako!), ooyu muzeezo wabu Giliki uutaluzi wakukona buumi kotajisi mubili, uleelede kudadaulwa kuzwa mumizeezo yabaabo bayanda kutobela Yahuwah a Messiah. Kucili makani manjaanji mukaano ka cisyomyo ca Yahuwah cakujosya Bulelo Bwakwe anyika eeyi mbocaabede alimwi mbociyoozuzikwa, pele aaka kaano keelede kwaanwa munzila yakuteelela bululeme eeco ncolyaamba cini Bbaibbele mu kwaambilizya lufu, kapati kujatikizya cicitika eelyo notufwa. Toonse tweelede kuzimaanya kudonaika ooko kutola busena mumaanu eelyo notusanganya mizeezo yiimpene cinicini (muzeezo wa kubuka kuzwa kubafu kumamanino aamusela amuzeezo wa kupola kuzwa mumubili aciindi cakufwa pele katucilimvwide bulanga). Eeci tacili ciyumu kucita, ikuti twalekela biyo Mangwalo Aasetekene kuti abe jwi lyamamnino muciiyo eeci. Inga twajana kuti Cizuminano Cakale a Cipya zilikamantene cinicini mukuyiisya kwazyo."}, {"text_idx": "#000022", "text": "Mukambausi 9:5: \u201cNkaambo bazumi balizyi kuti bayoofwa, pele bafwide kunyina ncobazyi.\u201d"}, {"text_idx": "#000023", "text": "Mukambausi 9:10: \u201cNkaambo kunoonyina mulimo, nokuba kaambo, nokuba luzyibo, nokuba busongo mucuumbwe oomo webo muyakuunka.\u201d"}, {"text_idx": "#000024", "text": "Intembauzyo 146:4: \u201cEelyo muya wakwe waakuyaamuka walo ulabweeda mubulongo bwanyika eeyi; mubuzuba oobo mizeezo yakwe iyoo lobelela.\u201d"}, {"text_idx": "#000025", "text": "Kuyungizya waawo, muciindi notufwide kunyina notumwiibaluka Yahuwah nokuba kumutembaula. Eeci nciindi ceenzu ncobeni kuti katuli tucilanga akupona mbuli mizimo iitakwe mibili kujulu (nokuba mumulilo uutamani kuti kakuli boobo):"}, {"text_idx": "#000027", "text": "Intembauzyo 115:17: \u201cTabali bafwide aabo batembaula Yahuwah.\u201d"}, {"text_idx": "#000029", "text": "Johane 5:28-29: \u201cMutanyandwi nkaambo ka ceeci, pele lilazya woola oomo boonse bali muzyuumbwe nobayoolimvwa jwi lyakwe akuzwida anze, aabo bakacita milimo mibotu bayoobukila ku buumi, pele aabo bacita milimo iisofweede kubukila kusinganyigwa.\u201d"}, {"text_idx": "#000034", "text": "Ciyubunuzyo 20:4-5 cikosozya kabotu mbobuyoo sangalala buumi bwa baabo lino boona lufu muzyuumbwe, mpawo makani mabotu aa buumi bwa mukowa wabantu ayootalika kwiibalukwa mubuzwide butaninga bonwa. Kwaamba basaante, bantu basyomeka kusyoma mulumbe mubotu ookwa Yahushua Messiah, tubala kuti, \u201cBakabukila kubuumi alimwi bakalela antoomwe Messiah kwamyaka zyuuluzyuulu azyuulu. Bamwi boonse akataa bafwide tiibakabuka ku buumi kusikila myaka iili cuulu niyakamanina.\u201d"}, {"text_idx": "#000035", "text": "Lino tulaa makani manjaanji aakutugwasyilila kutegwa tutole ntaamu kumbele mukaano aaka: eeco Yahuwah ncaakacita kale Walo uyoocicita alimwi kuzuzika makanze aakwe mapati ku mukowa wabantu. Hena yebo inga wayiisya bamwi makanze ookwa Yahuwah \u2014 acibeela cesu mu Mulimo Mupati wa kuccumaila na?"}]